Παρακολούθηση της πληθυσμιακής πυκνότητας κουνουπιών στην περιοχή της Θεσσαλονίκης και μελέτη της αποτελεσματικότητας ορισμένων εντομοκτόνων για την αντιμετώπισή τους
Creators: name: Δημητριάδου, Ιωάννα Χρήστου
Publisher: name: Aristotle University of Thessaloniki
Year: 2019
Subjects: Γεωπονία
Κουνούπια
Καταπολέμηση
Agriculture
Mosquitoes
Control

description: Τα κουνούπια (Diptera: Culicidae) είναι έντομα που προκαλούν όχληση στον άνθρωπο και τα ζώα ενώ ταυτόχρονα αποτελούν τον σημαντικότερο εχθρό υγειονομικής σημασίας παγκοσμίως. Οι ιδιαίτερα υψηλοί πληθυσμοί που αναπτύσσουν έχουν επίδραση στις καθημερινές δραστηριότητες των ανθρώπων, στις επιχειρήσεις και τον τουρισμό. Μεταδίδουν ορισμένες ασθένειες στον άνθρωπο, όπως ο Ιός του Δυτικού Νείλου, ο Δάγκειος πυρετός και η ελονοσία και ως εκ τούτου η σημασία τους είναι ιδιαίτερα μεγάλη. Αντικείμενο της παρούσας διατριβής είναι η μελέτη της επιβίωσης των ανήλικων σταδίων κουνουπιών μετά από έκθεσή τους, υπό διαφορετικές συνθήκες, σε ορισμένα εντομοκτόνα. Επίσης η καταγραφή της παρουσίας και εποχικής εξέλιξης πληθυσμών κουνουπιών στη διάρκεια του έτους στην περιοχή του αεροδρομίου Θεσσαλονίκης και ο προσδιορισμός των ειδών με κατάλληλες ταξινομικές κλείδες. Τα αποτελέσματά μας δείχνουν ότι τα εντομοκτόνα που δοκιμάστηκαν έχουν διαφορετική δράση και αποτελεσματικότητα σε προνύμφες κουνουπιών. Συγκεκριμένα, το εντομοκτόνο temephos έχει άμεση υψηλή τοξική προνυμφοκτόνο δράση, αφού μετά από έκθεση των προνυμφών σε αυτό, προκαλείται θνησιμότητα 100% τις πρώτες 48 ώρες. Αντίθετα, το εντομοκτόνο diflubenzuron δεν έχει άμεση τοξική δράση και η θνησιμότητα των προνυμφών μετά από 48 ώρες έκθεσης ήταν πολύ μικρή. Εν τούτοις, το diflubenzuron παρεμπόδισε την ολοκλήρωση της προνυμφικής ανάπτυξης και τη νύμφωση των προνυμφών. Ακόμη, η τοξικότητα του εντομοπαθογόνου βακτηρίου Bt,διέφερε σε σχέση με εκείνη των εντομοκτόνων diflubenzuron και temephos, αφού μετά από έκθεση των προνυμφών σε αυτό, η άμεση τοξικότητα ήταν μικρή και δεν παρεμποδίστηκε σε αξιόλογο βαθμό η νύμφωση των προνυμφών. Βρέθηκε επίσης ότι, τα εντομοκτόνα temephoς και diflubenzuron, διατηρούν την τοξικότητά τους για προνύμφες κουνουπιών, για τουλάχιστον 21 ημέρες μετά την εφαρμογή τους στο νερό, σε όλες τις συνθήκες που δοκιμάστηκαν και προκαλούν άμεση υψηλή θνησιμότητα (temephos) ή παρεμπόδιση της νύμφωσης (diflubenzuron) στις προνύμφες. Αντίθετα φαίνεται ότι, το Bt υπό ορισμένες συνθήκες, όπως για παράδειγμα σε σχετικά χαμηλή θερμοκρασία 25°C, έχει περιορισμένη τοξικότητα στις προνύμφες των κουνουπιών. Με τη χρήση παγίδων CO2 προσδιορίστηκε η εποχική εξέλιξη διαφορετικών ειδών κουνουπιών στην περιοχή του Αεροδρομίου Θεσσαλονίκης. Οι πληθυσμοί των υπαρχόντων ειδών κουνουπιών βρέθηκε ότι εμφανίζουν μία έντονη παραλλακτικότητα, τόσο σε ότι αφορά την πυκνότητα όσο και την παρουσία διαφορετικών ειδών. Μεταξύ των διαφορετικών ειδών κουνουπιών που διαπιστώθηκαν στην περιοχή, τα περισσότερα ανήκουν στο γένη Culex και Aedes και εμφανίζουν μία ιδιαίτερα μεγάλη αύξηση στην πυκνότητα των πληθυσμών τους στη διάρκεια των μηνών Ιουλίου-Αυγούστου.Τα αποτελέσματα αυτά, εφόσον επιβεβαιωθούν και με επιπλέον πειράματα, είναι ιδιαίτερα χρήσιμα αφού συμβάλουν στη γνώση για την παρουσία και τους πληθυσμούς διαφορετικών ειδών κουνουπιών, τον ρόλο τους στη μετάδοση ασθενειών και την όχληση στους πολίτες καθώς και στην αποτελεσματική αντιμετώπισή τους
description: Μosquitoes (Diptera: Culicidae) are insects that cause nuisance to humans and animals while at the same time they are the most important threat for public health worldwide. They develop high populations which have an impact on everyday activities of people, businesses and tourism. Mosquitoes are vectors of serious diseases such as the West Nile Virus, Dangue Fever and Malaria. We studied the toxicity of certain insecticides (temephos, diflubenzron and the entomopathogenic bacterium Bacillus thuringiensis var. israelensis (Bt) to mosquito’s larvae, under different temperatures in the laboratory and field. Our results show that there is a high variation in toxicity among the different tested insecticides and that temperature has a high effect on toxicity of Bt. In addition, we determined the population density of different mosquitoes species throughout the year using CO2 traps, in the area of Macedonia airport, Thessaloniki. The dominant genera are Culex and Aedes and that their population density varies in the different months of the year, having its maximum during July, when more than 1500 adults are catched in the traps in one day. The results could be useful for the knowledge of biology an ecology of mosquitoes populations in northern Greece, their species composition and control